B. Osobitná časť

K článku I
 
Zvýšenie platových taríf sa realizuje na základe ustanovenia § 3 ods. 2 zákona č. 218/1949 Zb. o hospodárskom zabezpečení cirkví a náboženských spoločností štátom v znení neskorších predpisov, podľa ktorého sa základný plat duchovných v príslušnom roku zvýši o rovnaké percento alebo o rovnakú pevnú sumu a v rovnakom termíne, ako sa zvýši základná stupnica platových taríf zamestnancov pri výkone práce vo verejnom záujme podľa osobitného predpisu. V nadväznosti na pripravovanú valorizáciu platových taríf zamestnancov pri výkone práce vo verejnom záujme sa valorizujú aj základné platy duchovných cirkví a náboženských spoločností. 

Bod 1.

Stupnica základných platov duchovných cirkví a náboženských spoločností ustanovená v prílohe č. 1 sa zvyšuje o 1,5 % ako je uvedené v prílohe č. 1 tohto nariadenia. 

Bod 2.

Stupnica základných platov duchovných cirkví a náboženských spoločností ustanovená v prílohe č. 1 sa zvyšuje o ďalšie 1 % ako je uvedené v prílohe č. 2 tohto nariadenia.

K článku II
 
Účinnosť tohto nariadenia vlády sa ustanovuje od 1. januára 2015, ale účinnosť článku I bod 2. od 1. júla 2015.

K prílohe č. 1

Príloha nahrádza prílohu č. 1 nariadenia a obsahuje stupnicu základných platov duchovných v eurách mesačne valorizovanú o 1,5 % od 1. januára 2015.

K prílohe č. 2

Príloha nahrádza prílohu č. 1 nariadenia a obsahuje stupnicu základných platov duchovných v eurách mesačne valorizovanú od 1. júla 2015 o ďalšie 1 %.